ত্রিশালে বিয়ে করতে গিয়ে কারাগারে তরুণ
ময়মনসিংহের ত্রিশালে বিয়ে করতে আসা মো. আশরাফুল ইসলাম নামে এক হবু জামাইকে আটক করে কারাগারে পাঠানো হয়েছে।







একই সঙ্গে বাল্যবিয়েতে সহযোগিতার অপরাধে আ. কাদির নামে আরেকজনকে ২৫ হাজার টাকা জরিমানা করা হয়েছে।




ঘটনাটি ঘটেছে ময়মনসিংহ জেলার ত্রিশাল উপজেলা সাখুয়া ইউনিয়নে। ভ্রাম্যমাণ আদালতের নির্বাহী ম্যাজিস্ট্রেট ও উপজেলা নির্বাহী অফিসার মোহাম্মদ আব্দুল্লাহ আল জাকির এ আদেশ দেন।
ভ্রাম্যমাণ আদালতের নির্বাহী ম্যাজিস্ট্রেট ও উপজেলা নির্বাহী অফিসার মোহাম্মদ আব্দুল্লাহ আল জাকির জানান, গোপন সংবাদের ভিত্তিতে জানতে পারেন উপজেলার সাখুয়া ইউনিয়নের নওপাড়া গ্রামের আব্দুল বারেকের ছেলে মো. আশরাফুল ইসলাম (২৩) স্থানীয় নজরুল বালিকা উচ্চ বিদ্যালয়ের অষ্টম শ্রেণিতে পড়ুয়া এক  ছাত্রীকে বিয়ে করতে গেছে।
তিনি বলেন, স্থানীয়রা বিষয়টি আমাকে জানালে ভ্রাম্যমাণ আদালতের মাধ্যমে বাল্যবিয়ে করতে যাওয়ার অপরাধে জামাই আশরাফুল ইসলামকে আটক করে এক  মাসের কারাদণ্ড দিয়েছি। একই সঙ্গে তাকে সহযোগিতার অপরাধে আ. কাদির নামে জামাইয়ের ফুফাকে ২৫ হাজার টাকা জরিমানা করা হয়।

ময়মনসিংহের ত্রিশালে বিয়ে করতে আসা মো. আশরাফুল ইসলাম নামে এক হবু জামাইকে আটক করে কারাগারে পাঠানো হয়েছে।